HUSKELISTE FOR KLASSEKONTAKTER
Klassekontaktene er bindeleddet mellom foreldrene på trinnet, kontaktlærer og FAU. Denne huskelisten skal gjøre vervet forutsigbart og overkommelig, og sikre at trinnene jobber mest mulig likt. Listen er ment å følge trinnet videre: legg til egne tips underveis og send den til neste års foreldrekontakter.
1. Oppstart av skoleåret
Inviter med minst én av fjorårets klassekontakter til møtet med lærerne før første foreldremøte. Da er det lettere å finne ut hva som ble gjort forrige skoleår.
Be om tid til en egen «foreldredel» på foreldremøtet.
Send ut påminnelse om klassekonto og Spond-gruppe / klassens informasjonskanal via lærerne om høsten. Særlig viktig hvis det har kommet nye elever. Alle klasser kan ha en klassekonto, men det er frivillig å gi. FAU anbefaler å gi 100 kr. pr år. Pengene kan brukes på julelunsj, julegrøt, aktiviteter, sommerhilsen til læreren og lign. 
2. På første foreldremøte
Følgende bør avklares:
Velg klassekontakter for kommende skoleår. Det velges 2 klassekontakter og 2 vara første skoleår. Klassekontaktene sitter for 1 år om gangen, vara blir klassekontakt året etter.  Neste år velges der 2 nye vara. 
Foreldrekontakt skriver referat for alle foreldremøter og deler det via klassens informasjonskanal, evt. via lærene.
Sett anbefalinger for gaver, og gjerne retningslinjer for bursdagsselskap.
FAU anbefaler fellesgave med verdi 250 kr.
Planlegg i god tid og gjerne fordel oppgave allerede nå for hvem som kan være med på lesevake, julegrøt, tur og lign. 
Vennegrupper kan være en fin måte å bli kjent med nye – ta gjerne opp om det er aktuelt for trinnet
Ta opp bruk av mobil og sosiale medier hvert år, og prøv å bli enige om noen felles retningslinjer for trinnet (se punkt 6).
6. trinn: velg representanter til 17. mai-komiteen for de neste to årene.
3. Gjøremålsliste for året
Lag en liste med alle gjøremål gjennom året – FN-kafé, julekos, 17. mai og lignende – fordel på hver elev og distribuer den tidlig om høsten. Da vet folk i god tid hva de skal bidra med, og kan bytte innbyrdes ved behov.
Be om hjelp konkret: «kan du ta med saft?» gir flere ja enn «noen som vil bidra?».
Hold terskelen og kostnadene lave, slik at alle familier kan delta. Inkludering går foran omfang.
Inviter alltid hele trinnet, og gjenta invitasjonen et par dager før arrangementet.
4. Årshjul
	Når
	Hva

	August / september
	Møte med lærerne før foreldremøtet. Foreldremøte med valg og avklaringer (punkt 2). Gjøremålsliste ut til alle. Bli-kjent-arrangement.

	Oktober
	FN-marsj og FN-kafé. 9. trinn har ansvar for kafeen. Klassene stiller med kake, bakst, kaffe og saft etter liste som FAU komme med. 
6. og 7. trinn: oppstartsmøte om 17. mai med 17. mai-komiteen

	November / desember
	Juleball for ungdomstrinnet. Julegrøt eller juleavslutning – to pakker grøt holder erfaringsmessig til en klasse.

	Februar / mars
	Sosialt arrangement i vårhalvåret. Eventuell lesevake. Ta opp mobil, spill og nettvett på nytt ved behov.

	April / mai
	17. mai (se punkt 5). Meld fra til FAU om hvem som stiller som foreldrekontakt og FAU-representant neste år.

	Juni
	Sommeravslutning. Overlevering til neste års foreldrekontakter (se punkt 8).



5. 17. mai
Klassekontaktene har ansvar for å holde sang og heiarop i gang i toget, og for å passe på at det byttes på hvem som bærer fanen.
Lærerne setter opp marsjeringsrekkefølgen og øver på sanger og heiarop med elevene. Klassekontaktene skal få kopi av dette.
Avtal på forhånd hvem som henter fanen og hvem som setter den på plass etterpå.
Avtal rekkefølgen på sangene – det kan være vanskelig for de bakerst å høre hva de foran synger. Syng høyt!
Kaker og bakst: alle trinn utenom 6. og 7. bidrar etter FAU sitt skriv. 6. trinn har kafeen, 7. trinn har lekene, og disse to trinnene bidrar ikke med kaker til kiosken.
6. Mobil, spill og nettvett
Orstad skole er mobilfri skole, og FAU støtter dette. Ta opp mobilbruk, sosiale medier og aldersgrenser på spill som eget punkt på foreldremøtet hvert år, slik at trinnet kan bli enige om felles kjøreregler. Det er lettere å holde på en grense når flere familier står sammen om den.
Nyttige ressurser å vise til: Barnevakten, Nettvett.no og Medietilsynet.
7. Økonomi, kommunikasjon og personvern
Ta vare på kvitteringer for utlegg og lever «reiseregning» til den som har tilgang til klassekontoen.
Hold én kanal for beskjeder til trinnet, og bruk den til praktisk informasjon.
Bilder av andres barn deles ikke uten samtykke fra foreldrene.
Saker som gjelder enkeltelever tas direkte med kontaktlærer – ikke i foreldregruppen. Det er ikke klassekontaktens oppgave å håndtere slike saker.
Saker som gjelder trinnet som helhet kan løftes til FAU via trinnets FAU-representant.
8. Overlevering
Send denne listen videre til neste års foreldrekontakter – gjerne med nye tips tilført – sammen med gjøremålslisten og andre skriv som er laget eller sendt ut i løpet av året.

